text: Netto øger sikkerheden i Varde
  17 februar 2016 kl. 11.07
  Efter et røveri mod Netto i Varde øger Dansk Supermarked nu sikkerheden med lukket kassesystem og vagter. 
  Søndag aften blev Netto på Ribevej i Varde ramt af røveri for anden gang. Da begge røverier har været voldsomme skal både personale og kunder nu beskyttes bedre.
  Det seneste røveri skete søndag aften kl 21.43,  hvor tre mænd løb ind i butikken og på voldsom vis truede personalet - bl.a. ved at gribe fat om halsen på en af de ansatte.
  Nu skal vagter jævnligt kikke forbi Netto på Ribevej og desuden indføres et lukket kassesystem, der betyder,  at røvere fremover ikke kan få fat på kontanterne. Det oplyser Dansk Supermarked til TV SYD.
  